ธนาคารแห่งประเทศไทย ยกระดับบริการพร้อมเพย์ เชื่อมโยงการโอนเงินและชำระเงินต่างประเทศ
นายเศรษฐพุฒิ สุทธิวาทนฤพุฒิ ผู้ว่าการธนาคารแห่งประเทศไทย เปิดเผยว่า  ประเทศไทยสามารถทำธุรกรรมทางการเงินผ่านบริการพร้อมเพย์ ซึ่งได้ผลตอบรับจากประชาชนอย่างล้นหลาม ปัจจุบันคนไทยสามารถใช้ QR Code สแกนผ่านโทรศัพท์มือถือ เพื่อทำธุรกรรมทางการเงิน จากสถานการณ์การแพร่ระบาดโควิด-19 ที่ผ่านมาส่งผลให้การทำธุรกรรมทางการเงินแบบออนไลน์ยิ่งได้รับผลตอบรับที่ดียิ่งขึ้น จึงต้องช่วยส่งเสริมให้การใช้จ่ายผ่านทางระบบดิจิทัลต้องมีสภาพคล่องที่ดีและสะดวก รวดเร็ว ธนาคารแห่งประเทศไทย หรือ ธปท. จึงยกระดับบริการพร้อมเพย์ ให้เกิดประโยชน์เป็นวงกว้าง ด้วยการเชื่อมโยงการโอนเงินและชำระเงินต่างประเทศ โดยเฉพาะในประเทศเพื่อนบ้านอย่างอาเซียน ภายใต้แนวคิด ASEAN Payment Connectivity และประเทศอื่นๆ ที่มีการแลกเปลี่ยนแรงงาน หรือการท่องเที่ยวระหว่างกันเป็นจำนวนมาก 5 ประเทศ  ได้แก่ กัมพูชา เวียดนาม สิงคโปร์ มาเลเซียและอินโดนีเซีย จุดเด่นที่สำคัญคือ การรับเงินได้อย่างรวดเร็วและมีค่าธรรมเนียมที่ต่ำลง อีกทั้งยังขยายบริการไปยังประเทศอื่นๆ เพิ่มเติม ทั้งนี้ ในอนาคต ได้วางแนวทางขยายจำนวนผู้ให้บริการให้มากขึ้น เพื่อให้ครอบคลุมการให้บริการแก่ผู้ใช้งานตลอดจนขยายการเชื่อมโยงไปยังประเทศต่างๆ เพื่อสนับสนุนการชำระเงินระหว่างประเทศผ่านช่องทางอิเล็กทรอนิกส์ที่เพิ่มความสะดวก ตอบสนองกับโลกยุคดิจิทัล